Zhodnotenie výsledkov kontrol Slovenskej obchodnej inšpekcie pri zavedení meny euro
obdobie od 01. 09. 2009 – 30. 09. 2009

V sledovanom období bolo inšpektormi SOI prekontrolovaných celkom 1 989 prevádzok, z tohto počtu je 1 773 prevádzok bez zistení, čo predstavuje 89,14 %. V 38 prevádzkach (t. j. 1,91 %) boli nedostatky odstránené počas kontroly a v 178 prevádzkach (t. j. 8,95 %) boli uložené záväzné opatrenia na ich odstránenie. 
V tomto období bolo vykonaných 18 následných kontrol, z ktorých bolo 83,33 % bez zistení (t. j. 15 kontrol).                                                                                         
Zistené nedostatky pri predaji výrobkov:
•	nezverejnený konverzný kurz – v 0,45 %, t. j. v 9 PJ
•	nesprávny konverzný kurz – v 0,30 %, t. j. v 6 PJ 
•	neuvedený konverzný kurz na doklade o kúpe – v 0,10 %, t. j. v 2 PJ
•	nesprávny konverzný kurz na doklade o kúpe – v 0 PJ
•	doklad o kúpe nevydaný vôbec – v 1,36 %, t. j. 27 PJ
•	chýbajúce duálne zobrazenie konečnej sumy, ktorú má spotrebiteľ platiť – v 0,35 %, t. j. v 7 PJ
•	nesprávny prepočet konečnej sumy, ktorú má spotrebiteľ platiť v informatívnej mene – v 0,05 %, t. j. 1 PJ
•	chýbajúce duálne zobrazenie  predajných cien - 1,33 %,  t. j.  1 025 výrobkov 
•	nesprávny prepočet predajnej ceny  - 1,09 %,  t. j.   839 výrobkov 
•	chýbajúce duálne zobrazenie jednotkových cien - 1,41 %,  t. j.  1 092 výrobkov 
•	nesprávny prepočet jednotkovej ceny  -  0,05 %, t. j. 37 výrobkov z celkového počtu 77 240 prekontrolovaných druhov výrobkov.

pri poskytovaní služieb 
•	chýbajúce duálne zobrazenie ceny služby -  1,57 %, t. j. 189 služieb
•	nesprávny prepočet a zaokrúhľovanie cien služieb v 2,81 % t. j. 339 z 12 043 prekontrolovaných druhov služieb

na reklamných letákoch
•	chýbajúce duálne zobrazovanie predajných cien na reklamných letákoch – v 0 produktov
•	nesprávny prepočet predajných cien na reklamných letákoch – v 0,15 %, t. j. 3 produktov
•	chýbajúce duálne zobrazenie jednotkovej ceny  -  v 0 produktov
•	nesprávny prepočet jednotkových cien na reklamných letákoch – v 0,10 %, t . j. v  2 produktoch z celkom 1 940 prekontrolovaných cien produktov na letákoch.

Za hodnotené obdobie boli vykonané kontroly:
pri predaji výrobkov
•	v obchodných reťazcoch – 4,37 %, t. j. 87 PJ
•	u predávajúcich s počtom zamestnancov 5 alebo menej – 45,00 %, t. j.  895 PJ
•	u predávajúcich s počtom zamestnancov nad 5 – 30,52 %, t. j.  607 PJ
•	na trhových miestach – 0,85 %, t. j. 17 PJ
•	v elektronickom, zásielkovom a podomovom predaji – 0 PJ 
Najvyšší podiel prevádzok s nedostatkami, t. j. 11,06 % bol zistený  v prevádzkarňach s počtom zamestnancov 5 alebo menej.

pri poskytovaní služieb
•	s počtom zamestnancov 5 alebo menej  –  13,68 %, t. j. 272 PJ
•	s počtom zamestnancov nad 5 – 5,58 %, t. j. 111 PJ
V oblasti služieb bol počet prevádzok s nedostatkami vyšší o 4,93 % u prevádzok s počtom zamestnancov nad 5, čo predstavovalo 10,81 %.

Z hľadiska sortimentného členenia boli kontroly vykonané:
•	potraviny – 18,90 %, t. j. 376 PJ
•	nepotraviny – 50,03 %, t. j.  995 PJ
•	stravovacie zariadenia – 23,08 %, t. j.  459 PJ
•	ubytovacie zariadenia – 0,90 %, t. j. 18 PJ
•	cestovné kancelárie a agentúry – 0,20 %, t. j. 4 PJ
•	služby – 6,89 %, t. j.  137 PJ.

Najvyšší podiel prevádzok s nedostatkami, t. j. 12,50 % bol zistený v prevádzkarňach s potravinovým sortimentom.

Za sledované obdobie  bolo na SOI doručených 7 podnetov zameraných na:

	Počet prijatých	Počet prešetrených	Počet opodstatnených	%	
Zvýšenie cien	3	2	2	100	
Obmedzenie pri prijatí eura	2	2	1	50	
Reklamné letáky	1	1	0	0	
Chýbajúce duálne zobrazenie	1	0	0	0	
SUMÁR	7	5	3	60	

Za obdobie január – september 2009 bolo:
•	vykonaných celkom 19 904 kontrol, z ktorých bolo 17 302 bez zistení ( t. j. 86,93 %), v 767 PJ  (t. j. 3,85 %) boli nedostatky odstránené počas kontroly a v 1 835 PJ              (t. j. 9,22 %) boli uložené opatrenia na ich odstránenie,
•	doručených bolo 729 podnetov, 
•	začatých bolo 169 správnych konaní, z ktorých je 76 právoplatných a vykonateľných. 

Bratislava, 07. 10. 2009
Komunikačný odbor ÚI SOI